b"\n_START_ARTICLE_\nMitt Afrika\n_START_SECTION_\nHandling\n_START_PARAGRAPH_\nMitt Afrika bygger p\xc3\xa5 Karen Blixens selvbiografiske bok Den afrikanske farm om Blixens liv i Britisk \xc3\x98st-Afrika (dagens Kenya) p\xc3\xa5 begynnelsen av 1900-talet. Meryl Streep spiller hovedrollen som Karen Blixen. Andra medvirkende er Robert Redford og Klaus Maria Brandauer.\n_START_SECTION_\nOm filmen\n_START_PARAGRAPH_\nFilmen vant sju Oscar-priser for beste film, beste regi (Sydney Pollack), beste filmatisering (Kurt Luedtke), beste kinematografi (David Watkin), beste scenografi (Stephen B. Grimes og Josie MacAvin), beste lyd (Chris Jenkins, Gary Alexander, Larry Stensvold og Peter Handford) og beste originalmusikk (John Barry). Filmen ble ogs\xc3\xa5 nominert for beste kvinnelige hovedrolle (Meryl Streep), beste mannlige birolle (Klaus Maria Brandauer), beste filmklipp og beste kostymedesign._NEWLINE_Mitt Afrika vant ogs\xc3\xa5 fire Golden Globes for beste dramafilm, beste regi, beste mannlige birolle og beste musikk._NEWLINE_Filmen har dukket opp p\xc3\xa5 flere av det amerikanske filminstituttets lister. Den ble k\xc3\xa5ret til filmhistoriens 13. beste kj\xc3\xa6rlighetsfilm fra USA p\xc3\xa5 listen \xc2\xabAFI's 100 Years\xe2\x80\xa6100 Passions\xc2\xbb. John Barrys lydspor ligger i tillegg p\xc3\xa5 listen over historiens beste filmmusikk."